ᱥᱤᱵᱽᱥᱟᱜᱚᱨ

ᱥᱤᱵᱽᱥᱟᱜᱚᱨ () ᱟᱥᱟᱢ ᱨᱮᱭᱟᱜ ᱥᱤᱵᱽᱥᱟᱜᱚᱨ ᱦᱚᱱᱚᱛ ᱨᱮᱭᱟᱜ ᱢᱤᱫᱴᱮᱱ ᱱᱤᱧᱡᱟᱢ ᱱᱟᱝᱜᱽᱨᱟᱦᱟ ᱟᱨ ᱦᱚᱱᱚᱛ ᱨᱟᱡᱽᱜᱟᱲ ᱠᱟᱱᱟ ᱾ ᱟᱦᱚᱢ ᱨᱟᱡᱚᱛᱛᱚ ᱚᱠᱛᱮ ᱨᱮ ᱵᱮᱱᱟᱣ ᱨᱟᱠᱟᱵ ᱟᱠᱟᱱ ᱟᱭᱢᱟ ᱞᱮᱠᱟᱱ ᱠᱤᱨᱛᱤᱪᱤᱱᱦᱟᱹ ᱱᱟᱝᱜᱽᱨᱟᱦᱟ ᱟᱨ ᱜᱚᱴᱟ  ᱥᱤᱵᱽᱥᱟᱜᱚᱨ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ  ᱜᱩᱣᱟᱦᱟᱴᱤ ᱠᱷᱚᱱ ᱩᱛᱟᱹᱨᱼᱯᱩᱨᱩᱵᱽ ᱥᱮᱡ ᱓᱖᱐ ᱠᱤᱞᱚᱢᱤᱴᱟᱨ ᱞᱮᱠᱟ (᱒᱒᱔ ᱢᱟᱭᱮᱞ) ᱡᱷᱟᱹᱞᱨᱮ ᱢᱮᱱᱟᱜᱼᱟ ᱾ ᱟᱱᱟ ᱱᱟᱝᱜᱽᱨᱟᱦᱟ ᱱᱮᱲᱦᱟᱭᱛᱮ ᱫᱚ  ᱫᱤᱦᱤᱝ ᱛᱮ ᱮᱥᱮᱫ ᱟᱠᱟᱱᱟ ᱡᱟᱦᱟᱸᱫᱚ  ᱫᱤᱦᱤᱝ ᱟᱨ ᱞᱳᱦᱤᱛ ᱜᱟᱰᱟ ᱥᱟᱶ ᱢᱤᱞᱟᱹᱣ ᱟᱠᱟᱱᱟ ᱾

ᱧᱩᱛᱩᱢ ᱚᱢᱚᱱ
ᱥᱤᱵᱽᱥᱟᱜᱚᱨ ᱧᱩᱛᱩᱢ ᱫᱚ ᱱᱟᱝᱜᱽᱨᱟᱦᱟ ᱨᱮ ᱢᱮᱱᱟᱜ ᱥᱤᱵᱽᱥᱟᱜᱚᱨ ᱯᱩᱠᱷᱩᱨᱤ ᱠᱷᱚᱱ ᱜᱮ ᱦᱮᱡ ᱟᱠᱟᱱᱟ ᱾

ᱥᱚᱨᱜᱚᱫᱮᱣ ᱨᱩᱫᱽᱨᱚᱥᱤᱝᱦᱚ ᱣᱟᱜ ᱜᱚᱡᱚᱜ ᱛᱟᱭᱚᱢ ᱩᱱᱤᱨᱮᱱ ᱢᱟᱨᱟᱝ ᱦᱚᱯᱚᱱᱛᱮᱫ ᱥᱤᱵᱽᱥᱤᱝᱦᱚ ᱨᱟᱡᱽᱜᱟᱹᱫᱤ ᱨᱮᱭᱮ ᱫᱩᱨᱩᱵ ᱮᱱᱟ ᱾ ᱨᱟᱡᱽᱜᱟᱹᱫᱤ ᱫᱩᱲᱩᱵ ᱠᱟᱛᱮ ᱯᱩᱱᱭᱟ ᱠᱩᱶᱟᱹᱨᱤ ᱛᱟᱦᱮᱱ ᱛᱩᱞᱩᱡ ᱦᱚᱸ ᱥᱚᱨᱜᱚᱫᱮᱣ ᱥᱤᱵᱽᱥᱤᱝᱦᱚ ᱥᱤᱱᱟᱛᱚᱞᱤᱭᱟ ᱱᱚᱴᱨᱮᱱ ᱦᱟᱯᱚᱱᱼᱮᱨᱟ ᱯᱷᱩᱞᱢᱚᱛᱤ ᱥᱮ ᱯᱷᱩᱞᱮᱥᱚᱨᱤ ᱥᱟᱶᱮ ᱵᱟᱯᱞᱟᱭᱮᱱᱟ ᱾ ᱨᱟᱡᱟ ᱨᱮᱱ ᱮᱨᱟ ᱦᱩᱭᱩᱜ ᱛᱟᱭᱚᱢ ᱯᱷᱩᱞᱢᱚᱛᱤ ᱫᱚ ᱟᱭᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱯᱨᱚᱢᱛᱷᱮᱥᱚᱨᱤ ᱾ ᱯᱷᱩᱞᱮᱥᱚᱨᱤ ᱫᱚ ᱮᱠᱮᱱ ᱪᱮᱦᱨᱟ ᱢᱚᱛᱚ ᱫᱚ ᱵᱟᱝ ᱵᱩᱫᱫᱷᱤ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱨᱟᱡᱟ ᱩᱯᱟᱹᱨ ᱨᱮ ᱮᱲᱮ ᱫᱚᱥ ᱞᱟᱜᱟᱣ ᱠᱟᱛᱮ ᱨᱟᱡᱟ ᱫᱚ ᱨᱟᱡᱽᱜᱟᱹᱫᱤ ᱠᱷᱚᱱᱮ ᱯᱷᱮᱰ ᱩᱪᱩ ᱠᱮᱫᱮᱭᱟ ᱟᱨ ᱟᱡᱜᱮ ᱨᱟᱡᱽᱜᱟᱹᱫᱤ ᱨᱮᱭᱮ ᱫᱩᱲᱩᱵᱼᱮᱱᱟ ᱾

ᱜᱤᱫᱽᱨᱟᱹ ᱡᱟᱱᱟᱢ ᱟᱠᱭᱮ ᱯᱷᱩᱞᱮᱥᱚᱨᱤ ᱫᱚᱭ ᱦᱟᱱᱟᱯᱩᱨᱤᱭᱮᱱᱟ ᱾ ᱯᱷᱩᱞᱮᱥᱚᱨᱤ ᱜᱚᱡ ᱛᱟᱭᱚᱢ ᱨᱟᱡᱟ ᱫᱚ ᱢᱤᱥᱨᱟᱛ ᱛᱮᱫ ᱫᱨᱩᱯᱚᱫᱤ ᱥᱟᱶᱮ ᱵᱟᱯᱞᱟᱭᱮᱱᱟ ᱾ ᱨᱟᱹᱱᱤ ᱵᱮᱱᱟᱶ ᱠᱟᱛᱮ ᱫᱨᱩᱯᱚᱫᱤ ᱫᱚ ᱚᱢᱵᱤᱠᱟ ᱧᱩᱛᱩᱢᱮ ᱦᱟᱛᱟᱣ ᱠᱮᱫᱟ ᱾ ᱱᱤᱭᱟᱹᱵᱟᱨ ᱨᱟᱡᱟᱭ ᱦᱩᱭᱱᱟ ᱚᱢᱵᱤᱠᱟ । ᱨᱟᱡᱟ ᱦᱩᱭ ᱛᱟᱭᱚᱢ ᱡᱟᱵᱟᱭᱛᱮᱫ ᱥᱤᱵᱽᱥᱤᱝᱦᱚ ᱧᱩᱛᱩᱢ ᱛᱮ ᱢᱤᱫᱴᱮᱱ ᱯᱩᱠᱷᱩᱨᱤ ᱞᱟ ᱩᱪᱩ ᱠᱮᱫᱟ ᱟᱨ ᱟᱱᱟ ᱯᱟᱨᱚᱢ ᱨᱮ ᱪᱩᱲᱟᱹᱭ ᱵᱮᱱᱟᱶ ᱩᱪᱩ ᱠᱮᱫᱟ ᱾ ᱱᱚᱶᱟ ᱯᱩᱠᱷᱩᱨᱤ ᱜᱮ ᱦᱩᱭᱩᱜ ᱠᱟᱱᱟ ᱥᱤᱵᱽᱥᱟᱜᱚᱨ ᱯᱩᱠᱷᱩᱨᱤ ᱫᱚ ।

ᱦᱚᱲᱞᱮᱠᱷᱟ
᱒᱐᱑᱑ ᱥᱟᱞᱮ ᱨᱮᱭᱟᱜ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱥᱤᱵᱽᱥᱟᱜᱚᱨ ᱨᱮ ᱕᱐,᱗᱘᱑ ᱡᱚᱱ ᱠᱩ ᱛᱟᱦᱮᱸ ᱠᱟᱱᱟ  ᱟᱱᱟᱨᱮ ᱒᱖,᱙᱒᱕ ᱡᱚᱱ ᱠᱚᱲᱟ ᱟᱨ ᱒᱓,᱘᱕᱖ ᱡᱚᱱ ᱠᱩᱲᱤ । ᱥᱤᱵᱽᱥᱟᱜᱚᱨ ᱨᱮ ᱚᱞ ᱯᱟᱲᱦᱟᱜ ᱦᱚᱲ ᱘᱐.᱔᱑%।